אלק גינס

סר אלק גינס (באנגלית: Alec Guinness; 2 באפריל 1914 – 5 באוגוסט 2000) היה שחקן קולנוע ותיאטרון אנגלי מדור הנפילים של התיאטרון והקולנוע שכלל את לורנס אוליבייה, פיטר יוסטינוב, ג'ון גילגוד ורלף ריצ'רדסון.

ביוגרפיה
אלק גינס נולד בלונדון. הוא לא הכיר את אביו, ועד גיל 14 גם לא ידע ששם משפחתו גינס. לפני שהתחיל להופיע כשחקן עבד כקופירייטר במשרד פרסום. ב-1936 הופיע לראשונה בתיאטרון "אולד ויק" הלונדוני. ב-1938 התחתן עם השחקנית והמחזאית מרולה סלמן, וב-1940 נולד בנם מתיו.

במלחמת העולם השנייה שירת בצי המלכותי. הוא השתתף בפלישה לסיציליה ולאי אלבה, ואחרי כן בהעברת אספקה לפרטיזנים היוגוסלבים.

תפקידיו המשמעותיים הראשונים בקולנוע היו בשורה של קומדיות שהופקו בשנות החמישים באולפני אילינג. אולפנים אלה היו שם דבר בעולם לקומדיות בריטיות, ואפשרו לגינס להפגין את היכולת הקומית הווירטואוזית שלו. הוא גילם שמונה דמויות שונות בסרט "דם כחול" (Kind Hearts and Coronets). בתקופה זו השתתף גם בסרטים "חביבי הנשים", "כנופיית לבנדר היל" ו"האיש בחליפה הלבנה".

ב-1952 קיבל תפקיד ראשי רומנטי בסרט "הקלף" (The Card) לצדה של פטולה קלארק. ב-1954, במהלך צילומי הסרט "האב בראון" (Father Brown), המיר את דתו לקתולי, והיה נוצרי אדוק עד סוף ימיו.

ב-1956 השתתף בתפקיד ראשי בסרט "הברבור" לצדה של גרייס קלי.

פריצת הדרך שלו בקולנוע הייתה כשנבחר לגלם את תפקיד הקולונל בסרטו של דייוויד לין, "הגשר על הנהר קוואי". התפקיד זיכה את גינס בפרס אוסקר לשחקן הטוב ביותר לשנת 1957.
כמה מתפקידיו המפורסמים ביותר היו בסרטיו של הבמאי דייוויד לין, בהם הופעות בסרטים "תקוות גדולות", "אוליבר טוויסט", "לורנס איש ערב", "ד"ר ז'יוואגו" ו"המעבר להודו".

ב-1959 קיבל ממלכת בריטניה תואר אבירות על הישגיו בקולנוע ובתיאטרון.

בשנת 1970 החל להופיע בטלוויזיה, וזכה להצלחה כשגילם את דמותו של המרגל ג'ורג' סמיילי בסדרה על פי ספריו של ג'ון לה קארה "החפרפרת" ו"כל אנשי סמיילי".

ב-1977 בחר בו ג'ורג' לוקאס לגלם את דמותו של אובי-וואן קנובי במלחמת הכוכבים. על אף שזהו אחד התפקידים הידועים ביותר שלו, לא אהב גינס את התפקיד, וסיפר כי דחק בלוקאס "להרוג" את הדמות.
הוא היה מועמד לאוסקר על תפקידו במלחמת הכוכבים, ועל תפקידו כמר דוריט בסרט "דוריט הקטנה" (על פי הספר דוריט הקטנה של צ'ארלס דיקנס). ב-1980 קיבל פרס אוסקר מיוחד על תרומתו לקולנוע.

גינס עסק בקריינות של קטעי שירה קלאסית אנגלית, ובהם מיצירות שייקספיר.

אלק גינס מת בגיל 86 ממחלת הסרטן, ונקבר בפטרספילד בהמפשייר שבאנגליה.

פילמוגרפיה
 שנה שם שם באנגלית תפקיד הערות 1934 Evensong ניצב - חייל ממלחמת העולם הראשונה ללא קרדיט 1946 תקוות גדולות Great Expectations הרברט פוקט 1948 אוליבר טוויסט Oliver Twist פייגין 1949 דם כחול Kind Hearts and Coronets 8 תפקידים: הדוכס, הבנקאי, הכומר, הגנרל, האדמירל, ד'אסקוין הצעיר, הנרי הצעיר, ליידי אגאתה פרס National Board of Review לשחקן הטוב ביותרמועמדות לפרס חוג מבקרי הקולנוע של ניו יורק לשחקן הטוב ביותר 1949 A Run for Your Money וימפל 1950 Last Holiday ג'ורג' בירד 1950 The Mudlark בנג'מין דיזראלי 1951 כנופיית לבנדר היל The Lavender Hill Mob הנרי הולנד הפרס האיטלקי "Nastro d'Argento" לשחקן הזר הטוב ביותרמועמדות לפרס אוסקר לשחקן הטוב ביותר 1951 האיש בחליפה הלבנה The Man in the White Suit סידני סטרטון 1952 The Card אדוארד הנרי 'דנרי' מצ'ין 1953 The Square Mile קריינות סרט קצר 1953 The Captain's Paradise קפטן הנרי סט. ג'יימס 1953 Malta Story פיטר רוס 1954 האב בראון Father Brown האב בראון 1954 The Stratford Adventure בתפקיד עצמו סרט תיעודי 1955 Rowlandson's England קריינות סרט תיעודי 1955 To Paris with Love קולונל סר אדגר פרייזר 1955 האסיר The Prisoner הקרדינל פרס Sant Jordi לשחקן הזר הטוב ביותרמועמדות לפרס באפט"א לשחקן הטוב ביותר בתפקיד ראשימועמדות לפרס חוג מבקרי הקולנוע של ניו יורק לשחקן הטוב ביותר 1955 הרוצחים והגברת The Ladykillers פרופסור מרקוס 1956 הברבור The Swan הנסיך אלברט 1957 הגשר על הנהר קוואי The Bridge on the River Kwai קולונל ניקולסון פרס אוסקר לשחקן הטוב ביותרפרס באפט"א לשחקן הטוב ביותרפרס גלובוס הזהב לשחקן הטוב ביותר - סרט דרמהפרס National Board of Review לשחקן הטוב ביותרפרס חוג מבקרי הקולנוע של ניו יורק לשחקן הטוב ביותרפרס Sant Jordi לשחקן הזר הטוב ביותרמועמדות לפרס לורל (Laurel Award) 1957 Barnacle Bill קפטן ויליאם הוריישו אמרוז יצא לאקרנים בארצות הברית בשם "All at Sea" 1958 The Horse's Mouth גולי ג'ימסון גם כתיבהפרס Sant Jordi לשחקן הזר הטוב ביותרפרס גביע וולפי לשחקן הטוב ביותרמועמדות לפרס אוסקר לתסריט המעובד הטוב ביותרמועמדות לפרס באפט"א לתסריט הבריטי הטוב ביותרמועמדות לפרס לורל (Laurel Award)מועמדות פרס חוג מבקרי הקולנוע של ניו יורק לשחקן הטוב ביותר 1959 שעיר לעזאזל The Scapegoat ג'ון באראט / ז'אק דה גו 1959 האיש שלנו בהוואנה Our Man in Havana ג'ים וורמולד 1960 Tunes of Glory מייג'ור ג'וק סינקלר מועמדות לפרס באפט"א לשחקן הטוב ביותר בתפקיד ראשי 1961 A Majority of One קואיצ'י אסאנו 1962 H.M.S. Defiant קפטן קרופורד 1962 לורנס איש ערב Lawrence of Arabia הנסיך פייסל 1964 נפילת האימפריה הרומית The Fall of the Roman Empire מרקוס אורליוס 1965 Pasternak בתפקיד עצמו סרט קצר 1965 Situation Hopeless... But Not Serious וילהלם פריק 1965 ד"ר ז'יוואגו Doctor Zhivago גנרל יבגרף אנדייביץ' ז'יוואגו 1966 מלון פרדיסו Hotel Paradiso בנדיקט בוניפייס 1966 The Quiller Memorandum פול 1967 The Comedians in Africa בתפקיד עצמו ללא קרדיט; סרט קצר 1967 הקומיקאים The Comedians מייג'ור ה.או. ג'ונס פרס חוג מבקרי הקולנוע של קנזס סיטי לשחקן המשנה הטוב ביותר 1970 קרומוול Cromwell המלך צ'ארלס הראשון 1970 סקרוג' Scrooge הרוח של ג'ייקוב מארלי 1972 אחי שמש אחותי לבנה Brother Sun, Sister Moon האפיפיור אינוקנטיוס השלישי 1973 היטלר, עשרה ימים אחרונים Hitler: The Last Ten Days אדולף היטלר 1976 חמישה בלשים לקינוח Murder by Death ג'יימסיר בנסונמום 1977 מלחמת הכוכבים - פרק 4: תקווה חדשה Star Wars אובי ואן קנובי פרס איבנינג סטנדרד לשחקן הטוב ביותרפרס סאטורן לשחקן המשנה הטוב ביותרמועמדות לפרס אוסקר לשחקן המשנה הטוב ביותרמועמדות לפרס גלובוס הזהב לשחקן המשנה הטוב ביותר - סרט קולנוע 1979 החפרפרת Tinker Tailor Soldier Spy ג'ורג' סמיילי פרס באפט"א לטלוויזיה לשחקן הטוב ביותרפרס Broadcasting Press Guild לשחקן הטוב ביותר 1980 מלחמת הכוכבים - פרק 5: האימפריה מכה שנית The Empire Strikes Back אובי ואן קנובי 1980 Raise the Titanic ג'ון ביגלו 1980 לורד פונטלרוי הקטן Little Lord Fauntleroy הרוזן מדורינקורט 1982 כל אנשי סמיילי Smiley's People ג'ורג' סמיילי פרס באפט"א לשחקן הטוב ביותרפרס אמי לבידור בפריים טיים לשחקן ראשי במיני-סדרה או בסרט 1983 חולה אהבה Lovesick זיגמונד פרויד 1983 מלחמת הכוכבים - פרק 6: שובו של הג'דיי Return of the Jedi אובי ואן קנובי 1984 המעבר להודו A Passage to India פרופסור גודבול 1985 מונסיניור קיחוטה Monsignor Quixote מונסיניור קיחוטה מועמדות לפרס באפט"א לשחקן הטוב ביותר 1987 דוריט הקטנה Little Dorrit ויליאם דוריט פרס איגוד מבקרי הקולנוע של לוס אנג'לס לשחקן המשנה הטוב ביותרמועמדות לפרס אוסקר לשחקן המשנה הטוב ביותרמועמדות לפרס גלובוס הזהב לשחקן המשנה הטוב ביותר - סרט קולנועמועמדות לפרס האיגוד הלאומי של מבקרי הקולנוע לשחקן המשנה הטוב ביותרמועמדות לפרס חוג מבקרי הקולנוע של ניו יורק לשחקן המשנה הטוב ביותר 1988 קומץ עפר A Handful of Dust מר טוד 1991 קפקא Kafka פקיד ראשי 1993 A Foreign Field איימוס 1994 עדות אילמת Mute Witness The Reaper 1996 Eskimo Day ג'יימס 2015 מלחמת הכוכבים - פרק 7: הכוח מתעורר Star Wars: The Force Awakens אובי ואן קנובי שימוש בקולו מארכיון

קישורים חיצוניים




הערות שוליים

קטגוריה:מעוטרי מסדר עמיתי הכבוד
קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אבירים בריטים
קטגוריה:מפקדים במסדר האימפריה הבריטית
קטגוריה:זוכי אוסקר: השחקן הטוב
קטגוריה:זוכי אוסקר: פרסי כבוד
קטגוריה:זוכי גביע וולפי
קטגוריה:קריינים
קטגוריה:אישים שהונצחו בשדרת הכוכבים של הוליווד: קולנוע
קטגוריה:שחקנים להט"בים בריטים
קטגוריה:ביסקסואלים בריטים
קטגוריה:זוכי פרס גלובוס הזהב: קולנוע: שחקן ראשי בדרמה
קטגוריה:זוכי פרס טוני: שחקנים
קטגוריה:בריטים שנולדו ב-1914
קטגוריה:אנגלים שנפטרו ב-2000
קטגוריה:אישים זוכי פרסי איגוד מבקרי הקולנוע של לוס אנג'לס
קטגוריה:זוכי פרס סאטורן לשחקן משנה בקולנוע